Psalam (Šarić) 67.
Upravitelju pjevačkoga zbora; uz žice; psalam; pjesma.

1Budi nam milostiv Bože i blagoslovi nas, obasjaj nas licem svojim! 

2Kada se na zemlji upozna uprava tvoja, po svim narodima pomoć tvoja, 

3Onda te slave narodi, Bože, onda te slave svi narodi. 

4Sav će se svijet radovati i veseliti, što ti pravedno vladaš nad narodima, upravljaš narode na zemlji. 

5Onda te slave narodi, Bože, onda te slave svi narodi: 

6Kada je zemlja dala rod svoj, onda nas blagosliva Bog, Bog naš. 

7Bog će nas blagosloviti! Neka se boje njega svi krajevi zemaljski! 

Psalmi (Šarić)